Na osnovu Odluke o usvajanju Dinamičkog plana potreba za raspisivanje konkursa za izbor u zvanja na Univerzitetu u Sarajevu - Fakultetu zdravstvenih studija u akademskoj 2022/2023. godini, broj: 04-1-1887/22 od 09.09.2022. (Zaključak Upravnog odbora Univerziteta u Sarajevu, broj:02-20-26-5/22) i Odluke o izmjeni i dopuni Dinamičkog plana potreba za raspisivanje konkursa za izbor u zvanja broj: 04-1-2836/22 od 08.12.2022. (Zaključak Senata Univerziteta u Sarajevu, broj: 01-2-130/23 od 25.01.2023.), Zaključak Upravnog odbora Univerziteta u Sarajevu, broj: 02-1-25/23 od 30.01.2023.), Odluke Vijeća Univerziteta u Sarajevu - Fakulteta zdravstvenih studija broj: 04-1-330/23 od 07.02.2023. godine, saglasnosti Senata Univerziteta u Sarajevu broj: 01-5-67/23 od 22.02.2023. godine, raspisuje se

**KONKURS**

**za izbor u akademska zvanja**

**I Nastavnik u zvanje redovni profesor za:**

1. Oblasti „Upravljanje vodom, hranom i ishranom“ i „Okolinsko zdravlje“ – 1 izvršilac, puno radno vrijeme

**II Nastavnik u zvanje vanredni profesor za:**

1. Oblast: „Morfološke tehnologije u citodijagnostici i hematologiji“ - 1 izvršilac, radni odnos do 50%
2. Predmeti: „Radiografska morfologija“ i „Tehnike ultrazvuka“ – 1 izvršilac, radni odnos do 50%
3. Oblasti: „Zaštita i njega individualnog zdravlja„ i „Zaštita i njega zdravlja zajednice“ – 1 izvršilac, radni odnos do 50%

Uslovi za izbor, u skladu sa članom 96., 115. (2) i 115. (4) Zakona o visokom obrazovanju („Službene novine Kantona Sarajevo“, broj: 33/17, u daljem tekstu Zakon) su:

Redovni profesor: proveden najmanje jedan izborni period u zvanju vanrednog profesora, najmanje osam naučnih radova objavljenih u priznatim publikacijama koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh kao što je projekt, patent ili originalni metod, te uspješno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija.

Vanredni profesor: proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama koje se nalaze u relevantnim naučnim bazama podataka, objavljena knjiga, originalni stručni uspjeh kao što je projekt, patent ili originalni metod te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija.

Dodatni uvjet je da su kandidati za pozicije II1., II2. I II3. zaposleni u nastavnoj bazi grupacije medicinskih nauka.

U slučaju da kandidat pri izboru u akademsko zvanje iz objektivnih razloga nije mogao ispuniti uslov objavljena knjiga i/ili mentorstva za drugi i/ili treći ciklus studija odnosno integrisani studij, uvodi se ekvivalencija odnosno supstitucija u skladu sa članom 115. (2) Zakona o visokom obrazovanju („Sl. novine Kantona Sarajevo“, broj: 33/17).

Član akademskog osoblja u zvanju docenta i vanrednog profesora može biti izabran u više zvanje i prije isteka perioda na koji je biran ukoliko ispuni uslove za izbor u više akademsko zvanje i uslove definisane članom 115. (4) Zakona o visokom obrazovanju („Službene novine Kantona Sarajevo“, broj: 33/17).

Kandidati su kao dokaz o ispunjavanju gore navedenih uslova obavezni priložiti

1. Popunjen i svojeručno potpisan obrazac prijave na konkurs (Obrazac prijave na konkurs kandidati mogu preuzeti web stranici: www.fzs.unsa.ba) ,
2. Kraću biografiju (CV) u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni, Rješenje o priznavanju visokoškolske kvalifikacije, ukoliko je ista stečena u inostranstvu, i drugu dokumentaciju o stečenom obrazovanju,
4. Dokaz o prethodno provedenom izboru u zvanje vanredni profesor/docent, odnosno dokaz o ispunjavanju uslova definisanih članom 115. (4) Zakona o visokom obrazovanju („Sl. novine KS“, broj: 33/17). u slučaju prijevremenog izbora,
5. Dokaz o uspješno obavljenom mentorstvu drugog ciklusa studija, odnosno trećeg ciklusa studija, u skladu sa Zakonom,
6. Dokaz o učešću u originalnom stručnom uspjehu kao što je projekt, patent ili originalni metod, u skladu sa Zakonom,
7. Dokaz o zaposlenju u nastavnoj bazi grupacije medicinskih nauka,
8. Drugi dokazi relevantni za izbor.

Kandidati koji konkurišu u izbor na dvije naučne oblasti ili na oblast i nastavni predmet, dostavljaju prijavu i dokumentaciju odvojeno za svaku oblast/predmet za koji konkurišu.

Svi kandidati, pored navedenih dokaza, dostavljaju izvod iz matične knjige rođenih i uvjerenje o državljanstvu Bosne i Hercegovine.

Sva dokumentacija se prilaže u originalu ili ovjerenoj kopiji, koje se po okončanju konkursne procedure ne vraćaju kandidatima.

Ovjerena kopija dokumenta nema ograničen rok važenja, pod uvjetom da ni dokument čija je kopija ovjerena nema preciziran rok važenja.

Konkurs ostaje otvoren 15 dana od dana objavljivanja.

Prijave putem pošte (sa naznakom PRIJAVA NA KONKURS) dostaviti na adresu: Univerzitet u Sarajevu - Fakultet zdravstvenih studija, ul. Stjepana Tomića 1, Sarajevo.

Nepotpune i neblagovremene prijave neće se uzeti u razmatranje.